CELEX: 
Language: el
Date: 2020-03-16 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τον προσδιορισμό των ρυθμίσεων και του περιεχομένου των εκθέσεων ποιότητας που διαβιβάζονται βάσει του κανονισμού (ΕΕ) 2018/1091 του Ευρωπαϊκού Κοινοβουλίου και του Συμβουλίου σχετικά με τις ενοποιημένες στατιστικές για τις γεωργικές εκμεταλλεύσεις

ΕΥΡΩΠΑΪΚΗ
                            ΕΠΙΤΡΟΠΗ
                                                    Βρυξέλλες, 16.3.2020
                                                    C(2020) 1563 final
              ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                       της 16.3.2020
     για τον προσδιορισμό των ρυθμίσεων και του περιεχομένου των εκθέσεων ποιότητας
   που διαβιβάζονται βάσει του κανονισμού (ΕΕ) 2018/1091 του Ευρωπαϊκού Κοινοβουλίου
        και του Συμβουλίου σχετικά με τις ενοποιημένες στατιστικές για τις γεωργικές
                                      εκμεταλλεύσεις
                      (Κείμενο που παρουσιάζει ενδιαφέρον για τον ΕΟΧ)
EL                                                                                   EL
 ---pagebreak---                 ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                                της 16.3.2020
     για τον προσδιορισμό των ρυθμίσεων και του περιεχομένου των εκθέσεων ποιότητας
   που διαβιβάζονται βάσει του κανονισμού (ΕΕ) 2018/1091 του Ευρωπαϊκού Κοινοβουλίου
         και του Συμβουλίου σχετικά με τις ενοποιημένες στατιστικές για τις γεωργικές
                                              εκμεταλλεύσεις
                          (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 2018/1091 του Ευρωπαϊκού Κοινοβουλίου και του
   Συμβουλίου για τις ενοποιημένες στατιστικές για τις γεωργικές εκμεταλλεύσεις1, και ιδίως το
   άρθρο 11 παράγραφος 4,
   Εκτιμώντας τα ακόλουθα:
   (1)      Το άρθρο 11 παράγραφος 4 του κανονισμού (ΕΕ) 2018/1091 απαιτεί από τα κράτη
            μέλη να διαβιβάζουν στην Επιτροπή εκθέσεις ποιότητας που να περιγράφουν τη
            στατιστική διαδικασία για κάθε έτος αναφοράς, και δίνει τη δυνατότητα στην
            Επιτροπή να εκδίδει εκτελεστικές πράξεις που καθορίζουν τις πρακτικές ρυθμίσεις και
            το περιεχόμενο των εν λόγω εκθέσεων.
   (2)      Υπάρχει ανάγκη να εξασφαλιστεί ενιαία υποβολή εκθέσεων ποιότητας για την
            ανταλλαγή στοιχείων και μεταδεδομένων σχετικά με την ποιότητα.
   (3)      Τα μέτρα που προβλέπονται στον παρόντα κανονισμό είναι σύμφωνα με τη γνώμη της
            επιτροπής του ευρωπαϊκού στατιστικού συστήματος,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                   Άρθρο 1
   Ο παρών κανονισμός καθορίζει τις πρακτικές ρυθμίσεις και το περιεχόμενο των εκθέσεων
   ποιότητας που διαβιβάζουν τα κράτη μέλη στην Επιτροπή (Eurostat) σύμφωνα με τον
   κανονισμό (ΕΕ) αριθ. 2018/1091.
                                                   Άρθρο 2
   Οι εκθέσεις ποιότητας που αναφέρονται στο άρθρο 1 περιλαμβάνουν πληροφορίες σχετικά με
   τα κριτήρια ποιότητας και τις στατιστικές έννοιες που ορίζονται στο παράρτημα του
   παρόντος κανονισμού. Αναφέρονται, επίσης, σε όλες τις περιπτώσεις μη συμμόρφωσης με τα
   εν λόγω κριτήρια ποιότητας.
   1
       Κανονισμός (ΕΕ) 2018/1091 του Ευρωπαϊκού Κοινοβουλίου και του Συμβουλίου, της 18ης Ιουλίου 2018,
       σχετικά με τις ενοποιημένες στατιστικές για τις γεωργικές εκμεταλλεύσεις και την κατάργηση των
       κανονισμών (ΕΚ) αριθ. 1166/2008 και (ΕΕ) αριθ. 1337/2011 (ΕΕ L 200 της 7.8.2018, σ. 1).
EL                                                      1                                               EL
 ---pagebreak---                                          Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 16.3.2020
                                          Για την Επιτροπή
                                          Η Πρόεδρος
                                          Ursula VON DER LEYEN
EL                                          2                                            EL
 ---documentbreak---                             ΕΥΡΩΠΑΪΚΗ
                            ΕΠΙΤΡΟΠΗ
                                                   Βρυξέλλες, 16.3.2020
                                                   C(2020) 1563 final
                                                   ANNEX
                                      ΠΑΡΑΡΤΗΜΑ
                                            του
                     εκτελεστικού κανονισμού (ΕΕ) …/... της Επιτροπής
     για τον προσδιορισμό των ρυθμίσεων και του περιεχομένου των εκθέσεων ποιότητας
   που διαβιβάζονται βάσει του κανονισμού (ΕΕ) 2018/1091 του Ευρωπαϊκού Κοινοβουλίου
        και του Συμβουλίου σχετικά με τις ενοποιημένες στατιστικές για τις γεωργικές
                                      εκμεταλλεύσεις
EL                                                                                   EL
 ---pagebreak---                                      ΠΑΡΑΡΤΗΜΑ
             Εκθέσεις ποιότητας — κριτήρια ποιότητας και στατιστικές έννοιες
   α)    Οι εκθέσεις ποιότητας πρέπει να περιλαμβάνουν πληροφορίες για όλα τα κριτήρια
         ποιότητας που καθορίζονται στο άρθρο 12 παράγραφος 1 του κανονισμού (ΕΚ) αριθ.
         223/2009, ως εξής:
      1. ΚΑΤΑΛΛΗΛΟΤΗΤΑ
            α) περιγραφή των χρηστών, των αντίστοιχων αναγκών τους και αιτιολόγηση των
               αναγκών αυτών·
            β) διαδικασίες που χρησιμοποιούνται για τη μέτρηση της ικανοποίησης των
               χρηστών και την παραγωγή των στατιστικών αποτελεσμάτων·
            γ) βαθμός στον οποίο είναι διαθέσιμες οι απαιτούμενες στατιστικές.
      2. ΑΚΡΙΒΕΙΑ
            α) εκτίμηση της ακρίβειας, στην οποία συνοψίζονται οι διάφορες συνιστώσες
               του συνόλου των στοιχείων·
            β) περιγραφή των σφαλμάτων δειγματοληψίας·
            γ) περιγραφή τυχόν άλλων σφαλμάτων.
      3. ΕΓΚΑΙΡΗ ΚΑΙ ΕΜΠΡΟΘΕΣΜΗ ΥΠΟΒΟΛΗ
            α) το χρονικό διάστημα μεταξύ του συμβάντος ή του φαινομένου που
               περιγράφεται και της διαθεσιμότητας των στοιχείων (έγκαιρη υποβολή)·
            β) το χρονικό διάστημα μεταξύ της ημερομηνίας-στόχου για την υποβολή των
               στοιχείων και της πραγματικής ημερομηνίας υποβολής των στοιχείων
               (εμπρόθεσμη υποβολή)·
      4. ΠΡΟΣΒΑΣΙΜΟΤΗΤΑ ΚΑΙ ΣΑΦΗΝΕΙΑ
            α) προϋποθέσεις και μέσα με τα οποία οι χρήστες μπορούν να αποκτούν και να
               χρησιμοποιούν τα στοιχεία, π.χ. δελτία τύπου, δημοσιεύσεις, επιγραμμικές
               βάσεις δεδομένων ή πρόσβαση σε μικροδεδομένα·
            β) προϋποθέσεις και μέσα με τα οποία οι χρήστες μπορούν να ερμηνεύουν τα
               στοιχεία, π.χ. τεκμηρίωση σχετικά με τη μεθοδολογία και τη διαχείριση της
               ποιότητας.
      5. ΣΥΓΚΡΙΣΙΜΟΤΗΤΑ
            α) βαθμός στον οποίο οι στατιστικές είναι συγκρίσιμες μεταξύ γεωγραφικών
               περιοχών·
            β) βαθμός στον οποίο οι στατιστικές είναι συγκρίσιμες σε βάθος χρόνου.
      6. ΣΥΝΟΧΗ
            α) βαθμός στον οποίο οι στατιστικές είναι συμβατές με τα στοιχεία από άλλες
               πηγές (διατομεακή- συνοχή)·
            β) βαθμός στον οποίο οι στατιστικές είναι σύμφωνες με ένα δεδομένο σύνολο
               στοιχείων (εσωτερική συνοχή).
   β)    Τα κράτη μέλη πρέπει επίσης να υποβάλλουν εκθέσεις σχετικά με τα εξής:
EL                                          1                                            EL
 ---pagebreak---       1. ΔΙΑΧΕΙΡΙΣΗ ΤΗΣ ΠΟΙΟΤΗΤΑΣ
             α) τα συστήματα και τα πλαίσια που έχουν καθιερώσει για τη διαχείριση της
                 ποιότητας των στατιστικών προϊόντων και διαδικασιών·
             β) την αξιολόγηση της ποιότητας των στοιχείων από τα κράτη μέλη.
      2. ΑΝΑΘΕΩΡΗΣΗ ΤΩΝ ΣΤΟΙΧΕΙΩΝ
             α) πολιτική αναθεώρησης και, κατά περίπτωση, λόγοι για τους οποίους τα
                 επικυρωμένα στοιχεία έχουν αναθεωρηθεί, π.χ. νέες πηγές στοιχείων, νέες
                 μέθοδοι ή άλλες σχετικές πληροφορίες·
             β) ημερομηνίες, μέγεθος και εύρος τυχόν αναθεωρήσεων.
   γ)     Σύμφωνα με το άρθρο 11 παράγραφος 4 του κανονισμού (ΕΕ) 2018/1091, οι
          εκθέσεις ποιότητας πρέπει να περιλαμβάνουν πληροφορίες σχετικά με τη στατιστική
          διαδικασία, ιδίως τη μεθοδολογία και το πλαίσιο δειγματοληψίας που
          χρησιμοποιήθηκε, ως εξής:
      1. ΣΤΑΤΙΣΤΙΚΗ ΠΑΡΟΥΣΙΑΣΗ
         Οι ακόλουθες πτυχές των διαβιβαζόμενων στοιχείων, οι οποίες μπορούν να
         εμφανίζονται ως πίνακες, γραφήματα ή χάρτες:
             α) περιγραφή στοιχείων·
             β) σύστημα ταξινόμησης·
             γ) τομεακή κάλυψη·
             δ) στατιστικές έννοιες και ορισμοί·
             ε) στατιστική μονάδα·
             στ) στατιστικός πληθυσμός·
             ζ) περιοχή αναφοράς (γεωγραφικό πεδίο)·
             η) χρονική κάλυψη (το χρονικό διάστημα για το οποίο είναι διαθέσιμα τα
                 στοιχεία)·
             θ) περίοδος αναφοράς (χρονική περίοδος που καλύπτεται από την έκθεση)·
             ι)  μονάδα μέτρησης.
      2. ΣΤΑΤΙΣΤΙΚΗ ΕΠΕΞΕΡΓΑΣΙΑ
         Οι ακόλουθες πτυχές όλων των πράξεων που πραγματοποιούνται με βάση τα
         στοιχεία για την εξαγωγή νέων πληροφοριών:
             α) πλαίσιο δειγματοληψίας·
             β) σχεδιασμός δείγματος (κατά περίπτωση)·
             γ) στοιχεία πηγής·
             δ) συχνότητα συλλογής στοιχείων·
             ε) τρόπος συλλογής στοιχείων, συμπεριλαμβανομένων, κατά περίπτωση, των
                 ερωτηματολογίων (στα αγγλικά)·
             στ) επικύρωση στοιχείων·
             ζ) κατάρτιση στοιχείων·
EL                                            2                                           EL
 ---pagebreak---             η) προσαρμογή.
      3. ΠΟΛΙΤΙΚΗ ΔΗΜΟΣΙΟΠΟΙΗΣΗΣ
         Οι κανόνες για τη διάδοση των στοιχείων σε εθνικό επίπεδο.
      4. ΣΥΧΝΟΤΗΤΑ ΔΙΑΔΟΣΗΣ
         Η συχνότητα με την οποία διαδίδονται τα στοιχεία σε εθνικό επίπεδο.
   δ)    Σύμφωνα με τις στατιστικές αρχές του άρθρου 2 παράγραφος 1 του κανονισμού
         (ΕΚ) αριθ. 223/2009, σημεία α), ε) και στ), τα κράτη μέλη πρέπει να υποβάλλουν
         εκθέσεις σχετικά με τα εξής:
      1. ΘΕΣΜΙΚΗ ΕΝΤΟΛΗ
            α) νομικές πράξεις ή άλλες συμφωνίες που αναθέτουν την ευθύνη και τις
                αρμοδιότητες για τη συλλογή, την επεξεργασία και τη διάδοση των
                στατιστικών·
            β) διαδικασίες για την ανταλλαγή στοιχείων και τον συντονισμό μεταξύ των
                φορέων- παραγωγής στοιχείων.
      2. ΣΤΑΤΙΣΤΙΚΟ ΑΠΟΡΡΗΤΟ
            α) νομοθετικά μέτρα ή άλλες επίσημες διαδικασίες που αποτρέπουν
                οποιαδήποτε μη εξουσιοδοτημένη κοινοποίηση στοιχείων που θα μπορούσε
                να οδηγήσει άμεσα ή έμμεσα στην ταυτοποίηση προσώπου ή οικονομικής
                οντότητας·
            β) κανόνες που εφαρμόζονται στην επεξεργασία μικροδεδομένων και
                συγκεντρωτικών στοιχείων για τη διασφάλιση του στατιστικού απορρήτου
                και την πρόληψη μη εξουσιοδοτημένης κοινοποίησης.
      3. ΔΑΠΑΝΕΣ ΚΑΙ ΦΟΡΤΟΣ
            α) το κόστος και ο φόρτος που συνεπάγεται η συλλογή και η παραγωγή του
                στατιστικού προϊόντος·
            β) ο φόρτος για τους ερωτώμενους·
            γ) η μέση διάρκεια των συνεντεύξεων σε γεωργικές εκμεταλλεύσεις (όπου αυτό
                είναι εφικτό και ενδεδειγμένο ανάλογα με τον τρόπο συλλογής των
                στοιχείων).
EL                                           3                                          EL